ZAPISNIK DOPOLDANSKE SEJE V TOREK, 19. JUNIJA 2018

(2018/C 443/02)

VSEBINA

1. Nujna tema št. 1: Nujni novi ukrepi za boj proti mednarodnemu terorizmu 5

2. Odnosi med državami AKP in EU po izteku sporazuma iz Cotonouja: močna parlamentarna razsežnost 5

3. Socialne in okoljske posledice urbanizacije, zlasti dobrega ravnanja z industrijskimi in gospodinjskimi odpadki v državah AKP 6

4. Učinek nezakonite trgovine s fitosanitarnimi proizvodi, semeni in drugimi kmetijskimi surovinami na gospodarstvo držav AKP 6

ZAPISNIK DOPOLDANSKE SEJE V TOREK, 19. JUNIJA 2018

(Seja se je začela ob 9.15.)

SEJO JE VODIL: Joseph OWONA KONO

sopredsednik

1. Nujna tema št. 1: Nujni novi ukrepi za boj proti mednarodnemu terorizmu

Govorili so: Birgit Loeser (ESZD), Frank Engel, Jo Leinen, Alpha Ousmane (Burkina Faso), Agnima Alain-Michel Lobognon (Slonokoščena obala), Louis Michel, Musa Hussein Naib (Eritreja), Tesfaje Daba Wakdžira (Etiopija), João Ferreira, Alhaji Halifa Sallah (Gambija), Ben Abdallah Banda (Gana), Price Cyprien (Haiti), Teresa Jiménez-Becerril Barrio, Juan Fernando López Aguilar, Pally Iriase (Nigerija), Francesc Gambús, Papa Babou Ndiaye (Senegal), Clifford Andre (Sejšeli), Nafie Ali Nafie Ahmed (Sudan), Suhair Ahmed Salah Mohamed Ahmed (Sudan), André Misiekaba (Surinam) in Adjedoue Weidou (Čad).

Predstavnica ESZD je začela razpravo in spomnila na neomajno prizadevanje EU na področju varnosti v Afriki. Memorandum o soglasju, ki so ga pred kratkim podpisale Afriška unija, EU in OZN, dokazuje, da so vse tri mednarodne organizacije zavezane k še tesnejšemu sodelovanju. Poslanci so poudarili, kako pomembna je povezava med razvojem in varnostjo, in zanikali, da so terorizem in migracije povezani. Ponovili so, da je pomembno odpraviti temeljne vzroke za terorizem (revščino, izključenost, kršitve človekovih pravic, korupcijo itd.) in zasnovati učinkovitejšo politiko deradikalizacije. V ta namen si morajo prednostno prizadevati za okrepitev pojma in vloge države. V razpravi so se dotaknili tudi financiranja terorizma ter pomena medkulturnega in medverskega dialoga, obenem pa poudarili, da terorizma ni mogoče upravičiti z ničimer.

Odnosi med državami AKP in EU po izteku sporazuma iz Cotonouja: močna parlamentarna razsežnost

2.

Odbor za politične zadeve

Soporočevalca: Jacob Oulanyah (Uganda) in Cristian Dan Preda

Sebastian Kopulande (Zambija), ki je nadomeščal Jacoba Oulanyaha (Uganda), in Cristian Dan Preda sta predstavila poročilo.

Govorili so: Cheryl Sandra V. Husbands (Barbados), Bogdan Brunon Wenta, Carlos Zorrinho, Gilbert Shimane Mangole (Bocvana), Louis Michel, Tesfaje Daba Wakdžira (Etiopija), Alhaji Halifa Sallah (Gambija), Michel Kamano (Gvineja), Jean-Luc Schaffhauser, Price Cyprien (Haiti), Michael Gahler, Maria Arena, McHenry Venaani (Namibija), Frank Engel, Clifford Andre (Sejšeli), Julie Ward, Nafie Ali Nafie Ahmed (Sudan), Joachim Zeller, Suhair Ahmed Salah Mohamed Ahmed (Sudan), Cécile Kashetu Kyenge, André Misiekaba (Surinam), Sabine Lösing, Adjedoue Weidou (Čad) in Domenico Rosa (Evropska komisija).

Pogajanja o novem sporazumu med EU in državami AKP se bodo predvidoma začela najpozneje avgusta 2018. Večina poslancev se je strinjala, da mora biti prihodnji sporazum pravno zavezujoč in da naj bo nadgradnja pravnega reda, vzpostavljenega s sporazumom iz Cotonouja, zlasti na področju človekovih pravic, dobrega upravljanja in političnega dialoga. Predlagana vključitev Evropskega razvojnega sklada v proračun bi lahko pripomogla k boljšemu črpanju, večji predvidljivosti in strožjemu parlamentarnemu nadzoru sredstev. Načrtovana pogajanja so edinstvena priložnost za posodobitev in prilagoditev partnerstva sodobnim svetovnim izzivom. Sodelujoči so soglašali, da je treba ohraniti splošni okvir AKP in okrepiti njegovo parlamentarno razsežnost. Predloga, naj se okvir AKP odpravi in namesto tega okrepijo regionalni odnosi, niso podprli. Poslanci so poleg tega opozorili, da bi lahko pri industrijskem razvoju držav AKP pomembno vlogo imel prenos tehnologij.

Razpravo je zaključil Sebastian Kopulande (Zambija).

Socialne in okoljske posledice urbanizacije, zlasti dobrega ravnanja z industrijskimi in gospodinjskimi odpadki v državah AKP

3.

Odbor za socialne zadeve in okolje

Soporočevalca: Alhaji Halifa Sallah (Gambija) in Eleni Teoharus (Eleni Theocharous)

Alhaji Halifa Sallah (Gambija) je predstavil poročilo.

Govorili so: Alpha Ousmane (Burkina Faso), Frank Engel, Agnima Alain-Michel Lobognon (Slonokoščena obala), Jo Leinen, Ben Abdallah Banda (Gana), Catherine Bearder, Abderrahmane Marrakchy (Mavretanija), Neoklis Silikiotis (Neoklis Sylikiotis), Faumuina Liuga (Samoa), Jean-Luc Schaffhauser, Mathew Sahr Nyuma (Sierra Leone), Francesc Gambús, Suhair Ahmed Salah Mohamed Ahmed (Sudan), Adjedoue Weidou (Čad), Raphael Mhone (Malavi), Thierry Cornillet in Paolo Ciccarelli (Evropska komisija).

Zaradi izredno hitre urbanizacije se države AKP pri ravnanju z odpadki spopadajo z izjemnimi izzivi. Poslanci so razpravljali o posledicah neustreznega ravnanja z odpadki za zdravje ljudi in okolje. Izboljšati je treba regulativni okvir in izvrševati obstoječo zakonodajo, tudi pri izvozu nevarnih odpadkov. Poslanci so omenili pomen izobraževanja in možnosti, ki jih ponuja krožno gospodarstvo.

Razpravo je zaključil Alhaji Halifa Sallah (Gambija).

Učinek nezakonite trgovine s fitosanitarnimi proizvodi, semeni in drugimi kmetijskimi surovinami na gospodarstvo držav AKP

4.

Odbor za gospodarski razvoj, finance in trgovino

Soporočevalki: Lucie Milebou Aubusson por. Mboussou (Gabon) in Maria Arena

Lucie Milebou Aubusson por. Mboussou (Gabon) in Maria Arena sta predstavili poročilo.

Govorili so: Dariusz Rosati, Alhaji Halifa Sallah (Gambija), Clifford Andre (Sejšeli), Thierry Cornillet, Maria Lidia Senra Rodríguez, Maria Heubuch in Leonard Mizzi (Evropska komisija).

Nezakonito trgovanje s fitosanitarnimi proizvodi, semeni in drugimi kmetijskimi surovinami je zaradi nejasnega pravnega okvira in nekaznovanja postalo donosen posel. Poslanci so poudarili posledice tovrstne nezakonite trgovine za zdravje (zlasti žensk in deklic) in okolje. Opozorili so, da je treba kmete v državah AKP ozaveščati, povečati zmogljivosti laboratorijev in okrepiti carinski nadzor. Nekateri poslanci so poudarili, da je potreben celosten pristop, ki bo združeval regionalne in nacionalne ukrepe. Poleg tega so razpravljali o vlogi zasebnega sektorja, kmetijskih modelih in pomenu raziskav in tehnologije.

Razpravo sta zaključili Lucie Milebou Aubusson por. Mboussou (Gabon) in Maria Arena.

(Seja se je končala ob 12.51.)